|  |  |  |  |
| --- | --- | --- | --- |
| **Lietuvos LAF atviros taurės varžybos, Lietuvos lengvosios atletikos federacijos sporto klubų taurės varžybos** | **2019 06 07-08** | **Utena** | **Suaugusieji** |

Dalyvauja: miestų, rajonų, savivaldybių ir sporto klubu komandos. Paraiškas teikia komandų vadovai.

Varžybos - komandinės ir individualios. Taškai skaičiuojami už 1-16 vietas pagal IAAF taškų skaičiavimo lentelę.

Registracija į varžybas vyks iki 2019 06 04 d. **16.00 val**. tik lengvosios atletikos varžybų informacinėje sistemoje (LAVIS). Sugeneruotą paraiškos kopiją siųsti remigija.raisiene@gmail.com . Dėl prisijungimo prie sistemos kreiptis remigija.raisiene@gmail.com. Individualūs sportininkai savo registraciją siunčia remigija.raisiene@gmail.com

**Vėliau dalyvių registracija nevyks.**

Apie pasikeitimus paraiškose komandų vadovai iki 2019 06 06 d. 15.00 val. privalo pranešti varžybų sekretoriatui.

 Nakvynė užsakoma prieš 10 dienų tel. 868585161 (Aurelijus Žiedas). Vėliau užsakymai nakvynei nepriimami.

|  |  |  |
| --- | --- | --- |
| **Moterys** |  | **Vyrai** |
| 100 m  | šuolis į aukštį  |  | 100 m  | šuolis į aukštį  |
| 200 m  | šuolis su kartimi  |  | 200 m | šuolis su kartimi  |
| 400 m  | šuolis į tolį  |  | 400 m  | šuolis į tolį  |
| 800 m  | trišuolis  |  | 800 m | trišuolis  |
| 1500 m | rutulio stūmimas  |  | 1500 m  | rutulio stūmimas  |
| 3000 m | disko metimas  |  | 3000 m | disko metimas  |
| 5000 m | ieties metimas  |  | 5000 m  | ieties metimas  |
| 100 m b/b  | kūjo metimas  |  | 110 m b/b  | kūjo metimas  |
| 400 m b/b  | estafetė 4x100 m  |  | 400 m b/b | estafetė 4x100 m  |
| 3000 m kl/b |  |  | 3000 m kl/b  |  |

Kitos sąlygos: Vilniaus, Kauno komandos – užskaita – 60 rez., 1 vadovas, iki 8 trenerių; Panevėžio, Šiaulių, Klaipėdos, Alytaus komandos – užskaita – 40 rez., 1 vadovas, iki 6 trenerių; kitų miestų, rajonų, savivaldybių komandos – iki 8 sportininkų (užskaita – 10 rez.), 1 vadovas, iki 3 trenerių.

Sporto klubų taurės varžyboms klubai pagal 2018 metų rezultatus suskirstyti į 2 grupes (grupių suskirstymą žr. varžybų reglamente). 1 grupės sporto klubų komandas sudaro 18 sportininkų (užskaita – 21 geriausias rezultatas), 1 vadovas, 4 treneriai. 2 grupės sporto klubų komandas sudaro 12 sportininkų (užskaita – 15 geriausių rezultatų), 1 vadovas, 3 treneriai. Klubai gali registruoti neribotą skaičių komandų. Sporto klubų komandos apdovanojamos atskirose grupėse užėmusios 1-3 vietas.

2020 metų varžyboms, susumavus žiemos ir vasaros komandinius klubų rezultatus, 2 klubai 1 grupėje užėmę paskutines dvi vietas pereina į 2 sporto klubų grupę, o iš 2 grupės 1-2 vietas iškovojusios klubų komandos pereina į 1 grupę.

Lietuvos nacionalinės rinktinės narių dalyvavimas pageidautinas. Jaunių amžiaus grupės sportininkams leidžiama dalyvauti tik vienoje rungtyje ir estafetėje. Jaunučių amžiaus grupės sportininkai varžybose nedalyvauja (išskyrus esančius jaunių rinktinės sąrašuose).

PASTABA: **Paraiškose būtina įrašyti estafetinio bėgimo dalyvius, jeigu komanda planuoja dalyvauti šioje rungtyje.** Jeigu rungtyje registruojami dalyvauti du ir mažiau dalyvių – rungtis nevykdoma. Komandoms skiriami baudos taškai už kiekvieną sportininką, užregistruotą, bet nedalyvavusį rungtyje. **Sportininkai, neįsigiję LLAF licencijos ar nesumokėję dalyvio starto mokesčio, varžybose nedalyvauja.**

**Informacija apie sportinius piniginius prizus:**

Už parodytus geriausius rezultatus (vieną moterų ir vieną vyrų) pagal IAAF taškų lentelę skiriamas 300 eurų sportinis piniginis prizas.

LLAF sporto klubų taurės varžybų komandos nugalėtojos ir prizininkės apdovanojamos:

I sporto klubų grupė II sporto klubų grupė

I vieta – 1000 eurų I vieta – 500 eurų

II vieta – 700 eurų II vieta – 300 eurų

III vieta – 500 eurų III vieta – 200 eurų